U.F.O. (άλμπουμ)

Το U.F.O. είναι το πρώτο άλμπουμ του ψυχεδελικού folk τραγουδιστή-συνθέτη Τζιμ Σάλιβαν, το οποίο κυκλοφόρησε το 1969. Το άλμπουμ δεν ήταν δημοφιλές κατά την κυκλοφορία του, αλλά έχει κερδίσει ένα φαν κλαμπ, εν μέρει λόγω της μυστηριώδους εξαφάνισης του Σάλιβαν. Ενώ είναι γνωστό ως U.F.O., μια εκτύπωση του 1970 στην Century City Records ονόμασε το άλμπουμ απλά ως Jim Sullivan.

Το άλμπουμ ασχολείται με υπερφυσικά και εξωγήινα θέματα, πράγματα με τα οποία ο Σάλιβαν είχε εμμονή.  Το "Rosey" κυκλοφόρησε ως single του άλμπουμ το 1970 μέσω της Century City Records.

 Παρασκήνιο 
Το άλμπουμ κυκλοφόρησε μέσω μίας ιδιωτικής δισκογραφικής εταιρείας το 1969 και έλαβε πολύ λίγη προσοχή εκείνη την εποχή. Ο ηθοποιός Αλ Ντομπς ίδρυσε τη δισκογραφική εταιρεία Monnie για να τυπώσει το άλμπουμ του Σάλιβαν. Ο καλλιτέχνης προσέλαβε το μουσικό σύνολο The Wrecking Crew για να βοηθήσει στη συμπλήρωση των τραγουδιών και το άλμπουμ ηχογραφήθηκε και κυκλοφόρησε αργότερα την ίδια χρονιά. Ο Σάλιβαν θα ακολουθούσε το άλμπουμ με μια ακόμη κυκλοφορία το 1972, με τίτλο Jim Sullivan, προτού εξαφανιστεί. 

Το άλμπουμ είναι αξιοσημείωτο όχι μόνο για την ασημότητά του, αλλά και για τους στίχους του οι οποίοι φαίνεται να προβλέπουν την εξαφάνιση του Σάλιβαν.

Μετά από χρόνια στην αφάνεια, ο ιδρυτής της Light in the Attic, Ματ Σάλιβαν (δεν έχει κάποια συγγένεια), ανακάλυψε τον δίσκο ψάχνοντας σε άγνωστα μουσικά blogs. Εντυπωσιάστηκε από το εξώφυλλο και τη φωνή του Σάλιβαν και τελικά κατάφερε να κυκλοφορήσει το άλμπουμ από την δισκογραφική του εταιρεία το 2010. Η δισκογραφική λέσχη Vinyl Me, Please συνεργάστηκε με την εταιρεία το 2019 και κυκλοφόρησε το άλμπουμ σε έγχρωμο βινύλιο ως μέρος της μηνιαίας σειράς συνδρομών τους.  Το If the Evening Were Dawn, ένα άλμπουμ το οποίο περιελάμβανε συγκεντρωμένα demo κομμάτια από τις ηχογραφήσεις του U.F.O., κυκλοφόρησε στις 25 Οκτωβρίου του 2019 μέσω της Light in the Attic.   

 Υποδοχή 
Καθώς το άλμπουμ κυκλοφόρησε μέσω μιας ιδιωτικής δισκογραφικής εταιρείας, δεν έλαβε ιδιαίτερη προσοχή από τους κριτικούς όταν κυκλοφόρησε. Λόγω της επανέκδοσης του 2010 και της θολής ιστορίας του δίσκου, οι σύγχρονες κριτικές επανεκτίμησαν το άλμπουμ. Ο Τζέιμς Άλεν από το AllMusic αποκάλεσε το άλμπουμ ως «χαμένο κλασικό» και επαίνεσε την ατμοσφαιρική και ορχηστρική αίσθηση των ενορχηστρώσεων εγχόρδων του Τζίμι Μποντ. Η Independent έγραψε ότι το άλμπουμ έχει στιγμές «χίπικης υπερβολής», αλλά ότι μεγάλο μέρος του υλικού είναι γεμάτο με ενορχηστρώσεις εγχόρδων σε στιλ Ντέιβιντ Άξελροντ και διαθέτει μια ουσία παρόμοια με αυτή του "Wichita Lineman". 

 Λίστα κομματιών 

 Προσωπικό 
Προσαρμοσμένα από τις ένθετες σημειώσεις στο LP της επανέκδοσης από την Light in the Attic του 2010.

 Τζιμ Σάλιβαν – συγγραφέας, τραγουδιστής, κιθαρίστας
 Ερλ Πάλμερ – τύμπανα
 Λάιλ Ριτζ – μπάσο κιθάρα
 Μαξ Μπένετ – μπάσο κιθάρα
 Ντον Ράντι – πλήκτρα
 Λι Κίφερ – τεχνικός
 Τζίμι Μποντ – παραγωγός, ενορχηστρώσεις, κοντραμπάσο
 Πίτερ Άμποτ – μηχανικός
 Αλ Ντομπς – εκτελεστικός παραγωγός
 Τσαντ Ντουλάνεϊ – εκτελεστικός παραγωγός
 Νόρμαν Σκόλνικ – εκτελεστικός παραγωγός

 Παραπομπές 

 Εξωτερικοί σύνδεσμοι 
 U.F.O. στο Discogs

Κατηγορία:Άλμπουμ του 1969